
వాషింగ్టన్ : అమెరికన్లు అసహనంతో రగిలిపోతున్నారా? అన్న అనుమానాలు వ్యక్తమవుతున్నాయి. ఇటీవల వెలుగులోకి వస్తున్న సంఘటనలు నాగరికతకే మాయని మచ్చగా కనిపిస్తున్నాయి. వలసదారులపై వ్యతిరేక ధోరణి వెల్లడవుతున్న తీరు బాధాకరంగా ఉంది. తాజాగా మశీదులకు బెదిరింపు లేఖలు వచ్చినట్లు ఇస్లామిక్ సంఘం ఆరోపిస్తోంది.‘ముస్లింల సంహారం’ కోసం పిలుపునిస్తూ రెండు లేఖలు వచ్చినట్లు ఇస్లామిక్ ఎడ్యుకేషన్ సొసైటీ అధ్యక్షుడు తెలిపారు. సిల్వర్ స్ప్రింగ్, మేరీల్యాండ్లోని రెండు మశీదులకు ఈ బెదిరింపు లేఖలు వచ్చినట్లు చెప్పారు. తపాలా పెట్టెపై ఈ లేఖలను సోమవారం గమనించినట్లు తెలిపారు.ఈ ఆరోపణలపై దర్యాప్తు జరుపుతున్నట్లు పోలీసులు తెలిపారు. యూరోపు నుంచి ఈ లేఖలు వచ్చినట్లు తెలుస్తోందన్నారు. ఎన్వలప్లపై యూరోపు స్టాంపులు ఉన్నట్లు చెప్పారు. మేరీలాండ్ ఇస్లామిక్ ఎడ్యుకేషన్ సొసైటీ ట్రస్టీ తయ్యబ్ మొహియుద్దీన్ మాట్లాడుతూ ఇది గుండె చెదిరే సంఘటన అని తెలిపారు. దేనినైనా తాము అదుపు చేయలేమన్నారు. వాళ్ళ మనసులో ఏముందో, ఏం చేయాలనుకుంటున్నారో తెలియడం లేదన్నారు. ‘‘ఒక ముస్లింను హత్య చేస్తే 100 డాలర్లు చెల్లిస్తాను’’ అని తమకు చేరిన లేఖలో ఉన్నట్లు తెలిపారు.ఇదిలావుండగా, ఇటీవలే న్యూయార్క్, మిచిగాన్, న్యూ జెర్సీ, మరికొన్ని రాష్ట్రాల్లోని యూదు సామాజిక కేంద్రాలకు కూడా బెదిరింపులు వచ్చాయి. సెయింట్ లూయీస్, ఫిలడెల్ఫియాలలోని యూదు శ్మశానాల్లో పదుల సంఖ్యలో సమాధులను ధ్వంసం చేశారు.

vashington : americanlu asahanamtho ragilipotunnara? anna anumaanaalu vyaktamavutunnaayi. iteevala veluguloki vastunna sanghatanalu naagarikatake mayani machagaa kanipistunnaayi. valasadaarulapai vyatireka dhorani velladavutunna teeru baadhaakaramgaa undi. taajaagaa maseedulaku bedirimpu lekhalu vachinatlu islamic sangham aaropistondi.‘muslimla samharam’ kosam pilupunistuu rendu lekhalu vachinatlu islamic education socity adhyakshudu telipaaru. silwar spring, maeriilyaandlooni rendu maseedulaku ee bedirimpu lekhalu vachinatlu cheppaaru. tapala pettepai ee lekhalanu somavaram gamaninchinatlu telipaaru.ee aaropanalapai daryaaptu jaruputunnatlu poliisulu telipaaru. europu nunchi ee lekhalu vachinatlu telustondannaru. envalaplapai europu stampulu unnatlu cheppaaru. mariland islamic education socity trusty tayyab mohiuddin maatlaadutuu idhi gunde chedire sanghatana ani telipaaru. deninainaa taamu adupu cheyalemannaru. vaalla manasulo emundo, yem cheyalanukuntunnaro teliyadam ledannaru. ‘‘oka muslimnu hatya cheste 100 daalarlu chellistaanu’’ ani tamaku cherina lekhalo unnatlu telipaaru.idilaavundagaa, itivale neuark, michigan, nyoo jersi, marikonni rashtralloni yoodu saamaajika kendraalaku kuudaa bedirimpulu vachayi. seint looyes, philadelphiyaalaloni yoodu shmasaanaallo padula sankhyalo samaadhulanu dhwamsam chesaru.